ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Απριλίου 1995 για τη χορήγηση άδειας στο Βασίλειο του Βελγίου, στη Γαλλική Δημοκρατία και στο Βασίλειο των Κάτω Χωρών να επιτρέπουν προσωρινά την εμπορία των σπόρων προς σπορά υφαντικού λίνου που δεν ανταποκρίνονται στις απαιτήσεις της οδηγίας 69/208/ΕΟΚ του Συμβουλίου (95/139/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 69/208/ΕΟΚ του Συμβουλίου της 30ής Ιουνίου 1969 σχετικά με την εμπορία σπόρων προς σπορά ελαιούχων και κλωστικών φυτών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 16,

τις αιτήσεις που υπέβαλαν το Βέλγιο, η Γαλλία και οι Κάτω Χώρες,

Εκτιμώντας:

ότι στο Βέλγιο, στη Γαλλία και στις Κάτω Χώρες η παραγωγή σπόρων προς σπορά υφαντικού λίνου που ανταποκρίνονται στις απαιτήσεις της οδηγίας 69/208/ΕΟΚ ήταν ελλειμματική το 1994 και για το λόγο αυτό δεν μπορεί να καλύψει τις ανάγκες των χωρών αυτών 7

ότι είναι αδύνατον να καλυφθούν ικανοποιητικά οι ανάγκες αυτές με σπόρους που προέρχονται από άλλα κράτη μέλη ή τρίτες χώρες και πληρούν όλους τους όρους που καθορίζονται στην προαναφερόμενη οδηγία 7

ότι είναι σκόπιμο να δοθεί άδεια στο Βέλγιο, στη Γαλλία και στις Κάτω Χώρες, να επιτρέπουν, για μια περίοδο που λήγει στις 30 Ιουνίου 1995, την εμπορία σπόρων του εν λόγω είδους που υπόκεινται σε λιγότερο αυστηρές απαιτήσεις 7

ότι θα πρέπει να επιτραπεί σε καθένα από τα άλλα κράτη μέλη να επιτρέπουν την εμπορία τέτοιων σπόρων, εάν η εμπορία αυτών έχει επιτραπεί στα άλλα κράτη μέλη σύμφωνα με την οδηγία αυτή 7

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εξουσιοδοτούνται το Βασίλειο του Βελγίου, η Γαλλική Δημοκρατία και το Βασίλειο των Κάτω Χωρών να επιτρέπουν, για μια περίοδο που λήγει στις 30 Ιουνίου 1995, την εμπορία στο έδαφός τους 1 000 τόνων κατ' ανώτατο όριο σπόρων προς σπορά υφαντικού λίνου (Linum usitatissimum L.), των κατηγοριών «πιστοποιημένοι σπόροι πρώτης γενεάς», «πιστοποιημένοι σπόροι δεύτερης γενεάς», «πιστοποιημένοι σπόροι τρίτης γενεάς», που δεν πληρούν τους όρους του παραρτήματος ΙΙ της οδηγίας 69/208/ΕΟΚ όσον αφορά την ελάχιστη βλαστική ικανότητα. Η ανώτατη αυτή ποσότητα ισχύει και για τα τρία κράτη μέλη. Πρέπει να πληρούνται οι ακόλουθοι όροι:

α) η βλαστική ικανότητα να είναι τουλάχιστον 90 % των καθαρών σπόρων 7

β) η επίσημη ετικέτα πρέπει να φέρει τις ακόλουθες ενδείξεις: «ελάχιστη βλαστική ικανότητα 90 %».

Άρθρο 2

Εξουσιοδοτούνται τα άλλα κράτη μέλη να επιτρέπουν, με τους όρους που προβλέπονται στο άρθρο 1 και για τους λόγους που επικαλούνται τα κράτη μέλη που τους ζητούν, την εμπορία στο έδαφός τους των σπόρων που επιτρέπεται να διαθέτουν στο εμπόριο σύμφωνα με το άρθρο 1.

Άρθρο 3

Τα κράτη μέλη ανακοινώνουν στην Επιτροπή και στα άλλα κράτη μέλη, πριν από τις 30 Σεπτεμβρίου 1995, τις ποσότητες πιστοποιημένων σπόρων που διατέθηκαν στο εμπόριο στο έδαφός τους σύμφωνα με την παρούσα οδηγία.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 6 Απριλίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 169 της 10. 7. 1969, σ. 3.